**Årsberetning ungdomsutvalget i Øvre Rendal skytterlag 2022.**

Ungdomsutvalget har i år bestått av Edgar, Erik Arne, Atle og Håvard.

Vi har gjennomført trening for de yngre en dag i uka innendørs på 15m. i fra jan fram til mai 2022. På treningen innendørs hadde vi i 16 stk. rek/jun på trening.

5 stk nybegynnere deltok og gjennomførte skyteskolen som også ble med videre i innendørs sesongen sist vinter.

Ungdomslaget har fått god hjelp av andre av skytterlagets medlemmer, men vil rette et særlig tak til Frank Engene i år også, som har vært med som instruktør og motivator ved utøvelse av skytterskolen og under trening for junior skytterne.

Ungdomssamlaget i Nord-Østerdalen gjennomførte samling på Tynset i slutten av innendørs sesongen hvor det deltok skyttere i fra oss.

Det har vært deltagelse av rekrutter og juniorer i fra skytterlaget. ved treningskaruseller, åpne stevner, LDKS i Opplandskretsen og samlagsmesterskap

I år har det ikke vært organisert trening på utendørbanen for juniorer og rekrutter grunnet dugnad på baneanlegget og sesongen ble kort før skole slutt.

Ungdomslaget startet opp igjen på 15m innendørs banen 17. november i høst. Og målet er og motiver flest mulig til å fortsette med skyting i framtiden. Samt å veilede ungdommene så godt som mulig. Vi har pr. nå bare 5 stk aktive ungdommer på trening i høst. Det er høyt frafall på trening av juniorer, særlig grunnet skolegang på videregående. En del av det andre frafallet skylles nok manglende involvering av foreldre i fra starten av for de yngste. Som vil være en utfordring og bevisstgjøre foreldrene hvor viktig deres rolle er for at de yngste skytterne skal få god motivasjon til å fortsette med skyting.

Målet er å fortsette og motiver nye til og bli skyttere, det vil bli lagt ut muligheter for skytterskole på nyåret igjen i 2023. Og så håper vi at de eldste juniorene søker å fortsette som skyttere i laget etter vært.

Leder i ungdomsutvalget for Ø.R.Skytterlag

Edgar Sørberg